Դպրոցներում խստիվ արգելվել է դրամահավաքություննՙ անգամ միանման տետրեր գնելու նպատակով: Դեռ անցյալ տարի ծնողկոմիտեները խանութից խանութ էին վազվզում, որ Վիկտոր Համբարձումյանի կամ Մեսրոպ Մաշտոցի նկարով տետրեր գնեն, հիմաՙ ազատությո՜ւն, ինչ տետր ուզում ես, գնիր, թեկուզ Քիմ Քարդաշյանի նկարով: Բայցՙ չէ՜, տնօրեննի դագանակը դիք կանգնած է: «Միանման կանաչ կամ միանման դարչնագույն տետրերը պարտադիր չեն, բայց ցանկալի են. իսկ անցյալ տարվանից Վիկտոր Համբարձումյանի կամ Մեսրոպ Մաշտոցի նկարով տետրերից չե՞ն մնացել. մնացած կլինեն, չեմ պարտադրում, բայց երեխաները թող դրանք բերեն: Սա տնօրենի հետ կապ չունի, ուղղակի ես կոկիկ ու գեղեցիկ բաներ եմ սիրում, գիտեք: Տնօրենը որ իմանա տետրերի հարցով ձեզ բան եմ ասել, ինձ գործից կհանի: Նույնն էլ սեւ-սպիտակի հարցում. պարտադիր չէ, բայց ցանկալի է»,-իբր գաղտնիաբար ու մտերմաբար ծնողների հետ կիսվում են ուսուցիչները: